Det blev til fem års fængsel til et 38-årige HA-medlem, da han mandag ved Retten i Aalborg blev kendt skyldig i besiddelse af euforiserende stoffer med henblik på videresalg. Dermed blev straffen kun halvt så lang som hvad anklageren havde krævet. Sagen, hvor der i alt var fire tiltalte, drejede sig om store mængder piller, amfetamin, kokain og hash. I løbet af foråret og sommeren 2011 skal de fire have modtaget og opbevaret stofferne med henblik på videresalg. den 38-årige blev anset for at være bagmanden, mens en 48-årig mand skulle have været den, der blev brugt som marionetdukke. den 48-årige blev straffet med fængsel i 8 år og 6 måneder. De to sidste tiltalte blev hver straffet med 3 års fængsel. Deres rolle har været at hjælpe til i forbindelse med overdragelse af stoffer, samt for at have ejet et kolonihavehus, hvor stofferne er blevet opbevaret og overdraget.

Referat:
Fire mænd fik tilsammen 19 år og seks måneders fængsel i en omfatende narkosag.